CELEX: 32004R1386
Language: et
Date: 2004-07-26
Title: Nõukogu määrus (EÜ) nr 1386/2004, 26. juuli 2004, millega muudetakse komisjoni otsust 2002/602/ESTÜ Venemaa Föderatsioonist pärinevate teatavate terastoodete impordile kehtestatud teatavate piirnormide haldamise kohta

31.7.2004   
            
            
               ET
            
            
               Euroopa Liidu Teataja
            
            
               L 255/1
            
         NÕUKOGU MÄÄRUS (EÜ) nr 1386/2004,
   26. juuli 2004,
   millega muudetakse komisjoni otsust 2002/602/ESTÜ Venemaa Föderatsioonist pärinevate teatavate terastoodete impordile kehtestatud teatavate piirnormide haldamise kohta
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 133,
   võttes arvesse komisjoni ettepanekut,
   ning arvestades järgmist:
   
               (1)
            
            
               Partnerlus-ja koostööleping, millega sõlmitakse partnerlus ühelt poolt Euroopa ühenduste ja nende liikmesriikide ning teiselt poolt Venemaa Föderatsiooni vahel (1) jõustus 1. detsembril 1997.
            
         
               (2)
            
            
               Partnerlus- ja koostöölepingu artiklis 21 on sätestatud, et Euroopa Söe- ja Teraseühenduse (edaspidi “ESTÜ”) toodetega kauplemist reguleerivad kõnealuse lepingu III jaotis, välja arvatud selle artikkel 15, ning ESTÜ terasetoodetega kauplemise koguselisi piiranguid käsitleva lepingu sätted.
            
         
               (3)
            
            
               9. juulil 2002 sõlmisid ESTÜ ja Venemaa Föderatsiooni valitsus sellise lepingu teatavate terasetoodetega kauplemise kohta (edaspidi “leping”), (2) mis on ESTÜ nimel kiidetud heaks komisjoni otsusega 2002/603/ESTÜ. (3)
               
            
         
               (4)
            
            
               ESTÜ asutamislepingu kehtivus lõppes 23. juulil 2002 ning Euroopa Ühendus võttis üle kõik Euroopa Söe- ja Teraseühenduse poolt lepingutega võetud õigused ja kohustused.
            
         
               (5)
            
            
               Pooled leppisid lepingu artikli 10 lõike 2 kohaselt kokku, et lepingut tuleks jätkata ning kõik poolte õigused ja kohustused peaksid pärast kõnealust kehtivuse lõppemist säilima.
            
         
               (6)
            
            
               Pooled alustasid lepingu artikli 2 lõikes 4 sätestatud konsultatsioone ning nõustusid suurendama lepingu II lisas sätestatud koguselisi piirnorme, et võtta arvesse Euroopa Liidu laienemist. Lisaks nõustusid pooled suurendama koguselisi piirnorme seoses lepingu deklaratsiooniga nr 1 vene ettevõtjate poolt teeninduskeskuste rajamise kohta Euroopa Liidus. Kõnealused koguseliste piirnormide suurendamised on uue lepingu objektiks, mis jõustus sellele allakirjutamise päeval. (4)
               
            
         
               (7)
            
            
               Lisaks sellele taotles Venemaa Föderatsiooni valitsus kooskõlas lepingu artikli 3 lõikega 3 teatavate 2003. aastal kasutamata jäetud piirnormide koguste ülekandmist iga tooterühma jaoks lubatud piires.
            
         
               (8)
            
            
               Komisjoni 8. juuli 2002. aasta otsust 2002/602/ESTÜ (5) tuleks vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Otsuse 2002/602/ESTÜ IV lisas asendatakse 2004. aastaks kehtestatud koguselised piirnormid käesoleva määruse lisas toodud koguseliste piirnormidega.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. juuli 2004
      
         
            Nõukogu nimel
         
         
            eesistuja
         
         B. BOT
      
   
   
      (1)  EÜT L 327, 28.11.1997, lk 3. Lepingut on viimati muudetud EL ja Venemaa Föderatsiooni valitsuse vahel sõlmitud lepinguga (ELT L 9, 15.1.2004, lk 22).
   
      (2)  EÜT L 195, 24.7.2002, lk 55.
   
      (3)  EÜT L 195, 24.7.2002, lk 54.
   
      (4)  Vaata käesoleva Euroopa Liidu Teataja lk 33.
   
      (5)  EÜT L 195, 24.7.2002, lk 38. Otsust on viimati muudetud komisjoni määrusega (EÜ) nr 886/2004 (ELT L 168, 1.5.2004, lk 14).
   
      LISA
      ARTIKLIS 1 OSUTATUD KOGUSELISED PIIRNORMID
      
                  Ühik: tonnid
               
            
                  Tooted
               
               
                  2004
               
            
                  SA. Tasapinnalised tooted
               
            
                  SA1. Rullikeeratud lehtteras
               
               
                  “310 767
               
            
                  SA1.a. Rullikeeratud kuumvaltslehtteras (ülevaltsitav)
               
               
                  558 839
               
            
                  SA2. Terasplaadid
               
               
                  143 654
               
            
                  SA3. Muud lamevaltstooted
               
               
                  250 148
               
            
                  SA4. Legeerterastooted
               
               
                  101 120
               
            
                  SA5. Legeerterasest kvartovaltslehed
               
               
                  22 208
               
            
                  SA6. Legeeritud külmvalts- ja pinnatud lehed
               
               
                  97 561
               
            
                  SB. Pikamõõduline sorditeras
               
            
                  SB1. Talad
               
               
                  31 440
               
            
                  SB2. Valtstraat
               
               
                  121 783
               
            
                  SB3. Muud pikamõõdulised tooted
               
               
                  232 102”
               
            
                  
                     Märkus: SA ja SB on tootekategooriad
                  SA1 kuni SA6 ja SB1 kuni SB3 on tooterühmad